Francisco César García Magán

**Francisco César García Magán** (født 2. februar 1962 i Madrid i Spania) er en spansk katolsk prelat og hjelpebiskop i Toledo.
## Liv og virke
### Prest
Francisco César García Magán studerte filosofi og katolsk teologi ved *San Ildefonso-seminaret* i Toledo fra 1980. Den 13. juli 1986 blr han presteviet for erkebispedømmet Toledo.

García Magán fungerte som sekretær for generalvikaren og som kapellan i sognet *Santa Bárbara* i Toledo fra 1986 til 1988 før han ble personlig sekretær for hjelpebiskopen i Toledo, Rafael Palmero. 

I 1989 ble Francisco César García Magán sendt til Roma for videre studier, hvor han oppnådde lisensiater i dogmatikk (1990) og kanonisk rett (1992) ved Det pavelige gregorianske universitet. I 1998 fikk han doktorgrad med avhandlingen *Derechos de los pueblos y naciones: un ámbito de dialogue entre el derecho internacional y el magisterio de Juan Pablo II* ved Lateran universitetet. Han fullførte også studier ved Det pavelige diplomatakademi fra 1995 til 1998. Parallelt med studiene arbeidet García Magán i seksjonen for generelle anliggender i Statssekretariatet fra 1991 til 1995 og som kapellan for *de fransiskanske misjonærsøstre til den guddommelige hyrdes moder* i Roma fra 1989 til 1998. 

I 1998 gikk Francisco César García Magán inn i Den hellige stols diplomatiske tjeneste. Han ble postert til nuntiaturene til Colombia (1998–2000), Nicaragua (2000–2003), Frankrike (2003–2006) og Serbia (2006–2007). García Magán underviste også ved det interdiocesane seminar i Managua fra 2002 til 2003. 

I 2007 returnerte Francisco César García Magán til erkebispedømmet i Toledo, hvor han tjenestegjorde som kannik ved katedralen i Toledo (2008-2018), som biskoppelig vikar for kultur og internasjonale relasjoner (2008-2015) og som pro-generalvikar ( 2015-2020). Han var også talsmann for Kommisjonen for religionsfrihet i det spanske justisdepartement fra 2009 til 2014. Fra 2010 til 2012 var han også medlem av ledergruppen for *Asociación Española de Canonistas* og til slutt dets visepresident fra 2012 til 2014. I 2020 ble García Magán generalvikar for erkebispedømmet Toledo. Han underviste også i kanonisk rett ved Universidad Eclesiástica San Dámaso i Madrid fra 2007 og ved *Instituto Teológico San Ildefonso* og ved *Instituto Teológico de Ciencias Religiosas Santa María* i Toledo fra 2008.

### Hjelpebiskop i Toledo
Den 15. november 2021 utnevnte pave Frans ham til titulærbiskop av *Scebatiana* og til hjelpebiskop i Toledo. Erkebiskopen av Toledo, Francisco Cerro Chaves, ordinerte ham til biskop den 15. januar 2022 i katedralen i Toledo; medkonsekratorer var erkebiskop emeritus av Toledo, Braulio Rodríguez Plaza, og den apostoliske nuntius til Spania, erkebiskop Bernardito Cleopas Auza. 

I 2019 ble Francisco César García Magán  medlem av *Real Academia de Jurisprudencia y Legislación*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Kardinal Manuel Monteiro de Castro (1938- ) *1985
* Erkebiskop Francisco Cerro Chaves (1957- ) *2007
* Biskop *Francisco César García Magán* (1962-) *2022

## Referanser